- तीन लाख तक केसीसी पर कोई शुल्क नहीं, Banda News In Hindi -amar Ujala
Banda तीन लाख तक केसीसी पर कोई शुल्क नहीं
{"_id":"83480","slug":"Banda-83480-41","type":"story","status":"publish","title_hn":"\u0924\u0940\u0928 \u0932\u093e\u0916 \u0924\u0915 \u0915\u0947\u0938\u0940\u0938\u0940 \u092a\u0930 \u0915\u094b\u0908 \u0936\u0941\u0932\u094d\u0915 \u0928\u0939\u0940\u0902","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
बांदा। किसान क्रेडिट कार्ड में तीन लाख रुपए तक ऋण सीमा पर बैंक किसी प्रकार का शुल्क नहीं लगेगा। ऋण अदायगी फसलों के अनुसार मार्च और जून में कर दी गई तो ऋण खाते में केवल चार प्रतिशत ब्याज लगाया जाएगा। यह जानकारी अग्रणी बैंक प्रकोष्ठ सहायक महाप्रबंधक अरविंद कुमार दीक्षित ने तिंदवारा गांव में आयोजित कृषक ग्राहक समस्या निवारण गोष्ठी में दी। बृहस्पतिवार को आयोजित इस गोष्ठी में उन्होंने बताया कि यदि एक वर्ष में एक बार केवल जून माह में क्रेडिट कार्ड ऋण अदायगी की जाएगी तो ब्याज की दर सात प्रतिशत होगी। जबकि अनियमित ऋण खातों में ब्याज की दर 10.5 से 13 प्रतिशत तक वार्षिक चक्रवृद्धि के साथ लागू होगी। उन्होंने किसानों को फसलवार अलग-अलग ऋण लेकर अलग-अलग जमा करके चार प्रतिशत के ब्याज का लाभ उठाने की सलाह दी। गोष्ठी में उन्होंने यह भी जानकारी देते हुए कहा कि छात्र की शिक्षा अवधि को ब्याज की छूट का लाभ प्राप्त करने के लिए उनके अभिभावकों अपनी आय प्रमाण पत्र सहित संबंधित शाखा से संपर्क करें और ब्याज की छूट का दावा भारत सरकार से नामित कैनरा बैंक को प्रेषित करें। किसान क्रेडिट कार्ड में फसल बीमा के दावों का भुगतान संबंधित बीमा कंपनी भारतीय कृषि बीमा निगम द्वारा उनके सर्वेक्षण एवं भुगतान प्रक्रिया के अनुसार किया जाता है। सहायक प्रबंधक ने सफाई दी कि इसमें बैंक का कोई हस्तक्षेप नहीं होता। जिला विकास प्रबंधक नाबार्ड अमलेश कुमार ने नाबार्ड की रोजगार परक कृषि योजनाएं बताईं। गोष्ठी को आल बैंक प्रशिक्षण केंद्र निदेशक केपी दिनकर ने भी संबोधित किया। उन्होंने चलाई जा रही आर-सेटी की रोजगार परक योजनाएं बताईं। गोष्ठी का संचालन परामर्शदाता मुमताज खां ने किया। उन्होंने केंद्र संचालन और उससे उपलब्ध नि:शुल्क सेवाओं की जानकारी दी। गोष्ठी में इलाहाबाद बैंक मुख्य शाखा प्रबंधक आरएस सिन्हा, तिंदवारा प्रधान अनिल कुमार, दिवाकर मिश्रा, कालेज प्रबंधक, प्रधानाचार्य सहित किसान उपस्थित रहे।